૨૬૩ રનના ટાર્ગેટને પાર કરવા માટે ઉતરેલી સચિન બ્લાસ્ટર્સને પોલોક અને કાલીસની સ્ફોટક બેટિંગ કરવા છતાંય ૨૦ ઓવરમાં માત્ર ૨૦૫ રન બનાવી શક્યા હતા. આમ, વાર્ન્સ વોરિયર્સનો ૫૭ રને વિજય થયો હતો. પોલોકે ૨૨ બોલમાં આક્રમક ૫૫ રન બનાવ્યા હતા. અત્રે ઉલ્લેખનીય છે કે, આ પહેલા સચિન તેંડુલકરે શેન વોર્ન્સ વોરિયર્સની સામે ટોસ જીતીને પહેલા ફિલ્ડીંગ કરવાનો નિર્ણય કર્યો હતો. પહેલી મેચમાં સહેવાગ – સચિનની સ્ફોટક બેટિંગ કરવા છતાંય ટીમ ૬ વિકેટથી હારી ગઈ હતી. આ મેચમાં સચિને આજે પોતાની ટીમમાં સૌરવ ગાંગુલીને પણ સામેલ કર્યો હતો પરંતુ ગાંગુલી લાંબી ઈનિંગ નહોતો રમી શક્યો અને માત્ર ૧૨ રન બનાવી આઉટ થયો હતો.